یاشانیلان چاغین گرگی اولاراق اورتایا چیخان بیر سیرا تاثیرلر، بۇ جوغرافییادا یاشایان تورک خالقلارینین سوسیال و مدنی حیاتیندا دییشیمه‌لره یول آچماقدایدی. بۇ دوروم، چوخ طبیعی اولاراق صنعتکارلارا دا تاثیر ائتمیشدی. باشقا صنعتکارلاردا اولدوغو کیمی عوض اوتارین دا حیاتا باخیش آچیسیندا و روح دونیاسیندا دییشیمه‌لر اولموشدو. بۇ دؤنمده اسکی عنعنه لردن فرقلی نوواتور و اینسان قاورامینی اؤن پلانا چیخاردان، آزادلیقپرست اولاراق ماهیتلندیربیله‌جگیمیز شاعیرلر یئتیشمه‌یه باشلادی. بونلاردان بیری ده عوض اوتاردی.